Държавен вестник, бр. 35, 2019 г., стр. 39

БРОЙ  35	
Д Ъ Р Ж А В Е Н  В Е С Т Н И К 	
СТР.  39  
(5) При установено неизмерване, непълно 
или неточно измерване по реда на тези правила, 
което води до необходимост от преизчисление на 
суми по издадени фактури за изминал отчетен 
период и приключен месечен сетълмент, не се 
прави преизчисление на текущия сетълмент с 
количества електрическа енергия от минали 
периоди.
Чл. 57. В случай че при проверка се устано­
ви, че на ползвателя са начислявани по-големи 
количества електрическа енергия от реално 
използваните, през месеца, следващ месеца, в 
който е завършена проверката, на ползвателя 
се възстановява цялата надвзета сума.
Чл. 58. В случаите, когато при извършена 
проверка се установи неправомерно присъеди­
няване или намеса в измервателната система, 
съответният мрежови оператор незабавно уве­
домява за това Министерството на вътрешните 
работи.
Раздел Х
Контролно и техническо измерване
Част I
К о н т р о л н о  и з м е р в а н е
Чл. 59. (1) Системата за контролно измер­
ване се осигурява и поддържа от страната, 
която го е поискала, при наличие на сключен 
договор за присъединяване или при наличие на 
сключен договор за достъп до електропренос­
ната/електроразпределителните мрежи, като 
изграждането и експлоатацията є се съгласува 
с оператора на съответната мрежа.
(2) Контролната измервателна система е 
отделна от търговската и използва отделни 
намотки на токовите трансформатори, както 
и отделни вериги на напреженовите транс­
форматори.
(3) Контролните измервателни системи не 
могат да бъдат с по-лоши метрологични харак­
теристики от тези за търговското измерване.
(4) Контролното измерване се изгражда в 
мястото на търговското измерване, като се 
осигуряват същите условия на околната среда.
(5) По преценка на оператора на съответната 
мрежа може една и съща вторична намотка 
на токовите трансформатори да се използва за 
средства за търговско и контролно измерване.
(6) Използването на данните на контрол­
ното измерване се уреждат със споразумение 
между страните.
Чл. 60. (1) Ползвателят няма право без пред­
ставител на оператора на съответната мрежа да 
преустройва, ремонтира или заменя елементите 
на средствата за контролно измерване, както и 
да нарушава пломба, знак или друго контролно 
приспособление на тези средства.
(2) Операторът на съответната мрежа няма 
право без представител на ползвателя да преу­
стройва, ремонтира или да заменя елементите 
на средствата за контролно измерване, както и 
да нарушава пломба, знак или друго контролно 
приспособление на тези средства.
Част II
Т е х н и ч е с к о  и з м е р в а н е
Чл. 61. (1) Системата за техническо измер­
ване се осигурява и поддържа от страната, 
която го е поискала, като изграждането и 
експлоатацията є се съгласува с оператора на 
съответната мрежа.
(2) Системата за техническо измерване е от­
делна от търговската и контролната и използва 
отделни вериги от съществуващите токови и 
напреженови трансформатори.
Раздел ХІ
Контрол за спазване на правилата
Чл. 62. Контролът за спазване на тези 
правила е част от контрола за изпълнение 
на условията на издадените от Комисията за 
енергийно и водно регулиране лицензии.
Чл. 63. Всички спорове, възникнали във 
връзка с прилагане на тези правила, се отнасят 
за решаване от Комисията за енергийно и водно 
регулиране по реда на Закона за енергетиката.
Допълнителна разпоредба
§ 1. По смисъла на тези правила:
1. „Измерване“ означава регистриране на 
произведената или потребената активна и ре­
активна електрическа енергия.
2. „Междусистемни електропроводи“ са елек­
тропроводи и принадлежащите им съоръжения, 
осигуряващи връзка с други електроенергийни 
системи или части от тях.
3. „Обект“ е всяка отделена, по отношение на 
измерването на електрическа енергия, електри­
ческа инсталация на производител или клиент.
4. „Ползвател“ е клиент и/или производител 
на електрическа енергия по смисъла на Закона 
за енергетиката.
5. „Средство за измерване“ по смисъла на 
тези правила е средство за контролно измерване, 
средство за техническо измерване и средство 
за търговско измерване.
6. „Средство за контролно измерване“ е 
средство за измерване на електрическа енергия, 
различно от средството за търговско измерва­
не, което служи за източник на информация в 
определени случаи.
7. „Средство за техническо измерване“ е 
средство за измерване на електрическа енер­
гия, различно от средствата за търговско и 
контролно измерване, и служи за целите на 
баланса на електрическа енергия или други 
нетърговски цели.
8. „Средство за търговско измерване“ е 
основна съставна част на всяка измервателна 
система, която осигурява измервателна инфор­
мация за търговски цели.
9. „Точност“ е предвидената допустима 
грешка на всяко измервателно устройство в 
зависимост от местоположението му и допус­
тимата грешка на свързаните към него токови 
и напреженови трансформатори.